text: Kvæstet ved ulykke i vejsving
  16 oktober 2013 kl. 05.53
  Tre er indlagt på sygehuset efter ulykke ved Roust. Chaufføren mistede herredømmet over bilen, der rullede ind på en mark.
  Ved to-tiden sidste nat ringede en ung mand til sin kammerat for at få hjælp. Han var væltet med bilen på vejen mellem Varde og Roust.
  Derefter blev politiet underrettet, og det viste sig, at der var tre personer i bilen. Føreren, en 18-årig mand fra Varde, havde flere svære kvæstelser, og to passagerer var lettere kvæstet. De kunne ikke selv komme ud af bilen.
  Føreren fortalte, at han mistede kontrollen med bilen, da han kørte ind i et venstresving. Den væltede og rullede ind på en mark.
  De tre i bilen blev gjort fri og blev indlagt. Politiet har en mistanke om, at føreren var påvirket.
  